**Prvi oficijelni kolokvijum iz predmeta Upravno pravo elektronskim putem, posredstvom Moodle platforme - korisne informacije i obavezujuće napomene**

**U petak, 8. maja 2020. godine, u 12:00h, iz predmeta Upravno pravo, održaće se prvi do sada, kolokvijum elektronskim putem, posredstvom Moodle platforme.**

Saglasno našem današnjem rekapitulacionom predavanju i dužem Zoom on-line razgovoru i dogovoru sa velikim brojem studenata, koji smo imali prije i nakon probnog elektronskog testa, koji smo uspješno i bez problema obavili, ovdje dajem nekoliko korisnih informacija, sugestija i savjeta za sve one koji budu polagali kolokvijum 8. maja, ali i sve naredne provjere znanja koje se budu odvijale putem digitalnih platformi.

Na osnovu dosadašnjih iskustava (i vašeg, ali i kolega sa drugih predmeta), može se zaključiti da je **najbolji način pristupanja Moodle platformi, direktan pristup putem web sajta**, a **NE pristup preko različitih aplikacija (u telefonima i tablet uređajima)**. Lično, nijesam imao nikakav problem ni prilikom korišćenja ove platforme u mobilnom telefonu, ali na osnovu iskustava koje ste mi sugerisali, **PREPORUČUJEM** sljedeće:

1) **Elektronskom kolokvijumu** i svim ostalim provjerama znanja, **zbog stabilnosti procesora i konekcije**, **pristupajte ISKLJUČIVO sa desktop ili lap-top kompjutera**.

2) Neka **vaš kompjuter bude po mogućnosti povezan kablovskom konekcijom** (UTP kablom) na izvor Internet signala ili makar, **ukoliko se povezujete posredstvom Wireless (Wi-Fi) konekcije, budite u neposrednoj fizičkoj blizini wi-fi router**-a.

3) Naše **uspješno i bezbjedno funkcionisanje u cyber space-u** podrazumijeva **minimum tehničkih i bezbjednosnih pravila**. Svi smo **odgovorni za stanje naše informatičke opreme**, budući da u današnjem vremenu sve više poslova obavljamo posredstvom nje. I ako je pomenuto podrazumijevajuća činjenica, **svjestan da dio ljudi ne poštuje elementarna pravila zaštite i održavanja** svoje informatičke opreme, **a nakon svih ovih pravovremenih napomena i savjeta,** **ne preuzimam nikakvu odgovornost za eventualne tehničke poteškoće prilikom elektronskog polaganja kolokvijuma**.

4) **Ono što svima na ovom planu mogu NA VRIJEME pomoći**, jeste **ono što sam obećao na današnjim konsultacijama**, a to je **postavljanje protektivnog (zaštitnog) antivirusnog softwera i softwera za čišćenje Registry baze na vašim računarima** (zagušenje Registry baze različitim "junk" fajlovima, je pored inficiranja internet virusima, jedan od tri osnovna razloga usporenog rada računara). Treći i najpogubniji razlog usporenog rada računara (ukoliko je riječ o lap-top-u) je njegovo postavljanje tokom rada na meku površinu (ćebe, bilo kakva meka podloga, držanje na krevetu, jastuku ili fotelji, koji mu svojom površinom potpuno ili djelimično blokiraju dovod vazduha za hlađenje procesora. Ovako nepravilnim korišćenjem, u prostoru za hlađenje, formira se barijera od prašine i uskoro je vaš uređaj neupotrebljiv).

Stoga, u smislu zaštite vaših uređaja, na ovom mjestu, za vaš personalni računar (desktop ili lap-top), možete dowload-ovati jedan od najboljih antivirusnih softwera sa integrisanim firewall-om i anti spyware sistemom [Webroot SecureAnywhere AntiVirus 9.0.26.61,](https://www.dropbox.com/s/txgyvz1rn01gq47/wsafbmpav.exe?dl=0) (desni klik na link, pa "open link in new tab" i potom "direct download"), a ovdje možete preuzeti registracioni ključ [Registration Key](https://www.dropbox.com/s/fg6644e39yk55b0/Key.txt?dl=0) (desni klik na link, pa "open link in new tab"), za plaćenu verziju, koji ubacujete (jedan od datih grupa brojeva) u rubrici My Account u samom interfejsu softwera, nakon sto instalirate i otvorite program.

Ovdje možete preuzeti, makar po mojem višegodišnjem iskustvu, jedan od najboljih programa za čišćenje Registry baze [Glary Utilities Pro 5.120.0.145](https://www.dropbox.com/s/vm1ol0rwgdmagi1/gu5setup.exe?dl=0) (desni klik na link, pa "open link in new tab" i potom "direct download"). Ovdje preuzmite [Serial](https://www.dropbox.com/s/dy2ebgkf323l924/Serials.txt?dl=0), odnosno Registracioni ključ za Full Retail (plaćenu verziju programa Glary Utilities Pro za trajno korišćenje) (desni klik na link, pa "open link in new tab").

Napominjem da je **prije instalacije ovih programa, neophodno prethodno deinstalirati bilo koji drugi antivirusni program (ukoliko mu je istekla registracija i nefunkcionalan je)**

Nakon ovih mjera, vaš računar je u potpunosti zaštićen, (elektronski) očišćen i spreman za sigurnu i stabilnu upotrebu.

Kolokvijum počinje u **petak, 8. maja 2020. godine TAČNO u 12:00h**. Prije toga, u 11:45h, otvoriću Zoom on line meeting za posljednje konsultacije uživo, neposredno pred kolokvijum.

Provjera znanja će **sadržati 24 pitanja i trajaće 25 minuta**. Sva pitanja **NEĆE** **biti na jednoj stranici**, jer **takvo tehničko rješenje drastično povećava mogućnost polaganja ispita putem prevarnih radnji**.

Svako pitanje se otvara u okviru posebne strane i **te se strane bez problema otvaraju u par sekundi**. Danas, **u vremenu kad imamo širokopojasni, ultra-brzi Internet**, ukoliko se pridržavamo gore, precizno datih napomena, ne postoji mogućnost nastanka bilo kakvog tehničkog problema, osim, **ukoliko naši uređaju nijesu u dovoljno funkcionalnom stanju, za što smo sami odgovorni**.

**Budući da smo danas, na probnom testu, nas preko stotinu, zajednički testirali tu opciju i da nije bilo niti jednog jedinog problema**, još jednom, **PREPORUČUJEM** da se **test radi direktno preko web browser-a** (po mogućnosti, koristite Mozila Firefox ili neki sličan browser moderne generacije), **a ne putem bilo kakvih aplikacija** (i ako, napominjem, dok sam testirao pristup i izradu testa čak i preko aplikacija, nijesam se susreo sa bilo kojim problemom).

**Preporuke i napomene, date u prethodnom tekstu, imaju za cilj da omoguće da prilikom provjera znanja vaši informatički uređaji funkcionišu besprijekorno i da test (ovog ili bilo kojeg drugog puta) bude urađen bez i jednog tehničkog problema**.

**Kolokvijum (test) će se održati istovremeno za sve studente u vremenu od 12:00 do 12:25h**. Testu **nije moguće pristupiti prije 12:00h**. **Test traje do 12:25h,** **bez obzira na to kada se student logovao i pristupio testu**.

Svaki student će dobiti test sa istim brojem i istim tipom pitanja, koja su programski strukturirana po principu slučajnog izbora iz Banke pitanja, što znači da će svaki student imati različiti test.

Tačan odgovor na svako pitanje vrijednuje se sa 2 poena.

U toku vremena predviđenog za test, a prije predaje testa je moguće mijenjati odgovore više puta bez kaznenih poena.

Test se predaje tako što student iza posljednjeg pitanja pritisne opciju "završi pokušaj", nakon čega će biti prikazan "rezime pokušaja" za svako pitanje pojedinačno, kada student ima mogućnost korekcije ili kompletiranja odgovora pritiskom na opciju "povratak na pokušaj".

Nakon što je student konačno završio test, pritiskom na opciju "završi pokušaj", sistem otvara opciju "predaj sve odgovore i završi test". Pritiskom na ovu opciju otvara se nova opcija kojom se traži još jedna potvrda predaje testa pri čemu je ova opcija "predaj sve odgovore i završi test" markirana plavom bojom. Klikom na ovu opciju konačno se predaje test.

Uz opciju "predaj sve odgovore i završi test", markiranu plavom bojom studentu je ponuđena  i opcija "odustani" pritiskom koje se može ponovo vrati na korekciju odgovora.

Istekom vremena predviđenog za izradu testa, Sistem će predaju testa izvršiti automatski, bez prethodno ponuđenih opcija.

Nakon predaje testa, Sistem prikazuje rezultate i tačne odgoovre na svako pitanje koje je student imao na testu.

**Nakon ovog, vrlo detaljnog objašnjenja i današnjeg probnog testa, koji je apsolutno bez problema urađen od strane preko stotinu studenata, eventualni tehnički problemi ili neupućenost u korišćenje MOODLE platforme neće biti osnov za bilo kakvu korekciju ili ponavljanje testa.**

Svima želim sreću na predstojećem kolokvijumu i ostalim provjerama znanja, koje slijede.

D. Cerović